எம். கமலம்

எம்.கமலம்(M. Kamalam)(14 ஆகஸ்ட் 1926 - 30 ஜனவரி 2020) இந்திய தேசிய காங்கிரசு கட்சியைச் சேர்ந்த கேரள அரசியல்வாதியாவார். இவர் கேரள சட்டமன்றத்தின் உறுப்பினராகவும், கேரள அரசின் 
அமைச்சராகவும் இருந்தார்.

சுயசரிதை 
கமலம், 1926 ஆகஸ்ட் 14 ஆம் தேதி கெலோத் கிருஷ்ணன்- கெலோத் ஜானகி ஆகியோருக்குப் பிறந்தார். இவர் அகில இந்திய காங்கிரசு குழுவில் உறுப்பினராக இருந்தார்.

எம். கமலம் 30 ஜனவரி 2020 ல்  கேரள சட்டமன்றத்தில் அவர் அகில இந்திய காங்கிரஸ் கமிட்டியின் உறுப்பினராக இருந்தார். இவர் கேரள பிரதேச காங்கிரஸ் கமிட்டியின் துணைத் தலைவராகவும் பொதுச் செயலாளராகவும் பணியாற்றினார்.  கேரள மகளிர் ஆணையத்தின் தலைவராகவும் இருந்தார். 
கமலம் கோழிக்கோடு மாநகராட்சியில் உறுப்பினராக தனது அரசியல் வாழ்க்கையைத் தொடங்கினார். 1975இல் நெருக்கடி நிலை அறிவிக்கப்பட்டதை எதிர்த்து காங்கிரசிலிருந்து விலகிய இவர் ஜனதா கட்சியில் சேர்ந்தார். 1977ஆம் ஆண்டில் ஆறாவது மக்களவைத் தேர்தலில் கோழிகோட்டிலிருந்து போட்டியிட்டார். ஆனால் வெற்றி பெறவில்லை. 1980ல் கல்பற்றா சட்டமனறத் தொகுதியிலிருந்து கேரள சட்டமன்ற உறுப்பினராக தேர்ந்தெடுக்கப்பட்டார். பின்னர், மீண்டும் இவர் இந்திய தேசிய காங்கிரசில் சேர்ந்தார். 1982 ஆம் ஆண்டில் அவர் அந்தத் தொகுதியிலிருந்து தேர்ந்தெடுக்கப்பட்டார். 1982 முதல் 1987 வரை கேரள அரசின் கூட்டுறவுத் துறை அமைச்சராக பணியாற்றினார்.

குடும்பம்  

கமலம், எம். சாமிகுட்டி என்பவரை மணந்தார். இவர்களுக்கு எம். யதீந்திரதாஸ், எம். முரளி,  எம். ராஜகோபால் என்ற நான்கு மகன்களும் பத்மஜா சாருதத்தன் என்ற ஒரு மகளும் இருந்தனர்.

இறப்பு 

கமலம், 30 ஜனவரி 2020 அன்று தனது 93 வயதில் கோழிக்கோட்டின் நாடக்காவு அருகே உள்ள தனது வீட்டில் காலமானார்.

மேற்கோள்கள் 

1926 பிறப்புகள்
2020 இறப்புகள்
இந்திய தேசிய காங்கிரஸ் அரசியல்வாதிகள்
கேரள நபர்கள்
பெண் அரசியல்வாதிகள்